นลท.แห่ซื้อ TITLE หลังโชว์ไตรมาส 1/62 กำไรโต 8 เท่าตัว ดันราคาพุ่ง 4% นิวไฮรอบ 6 เดือน
นลท.แห่ซื้อ TITLE หลังโชว์ไตรมาส 1/62 กำไรโต 8 เท่าตัว ดันราคาพุ่ง 4% นิวไฮรอบ 6 เดือน มาที่ 8.70 บาท บวก 0.35 บาท หรือ 4.19% มูลค่าซื้อขาย 17.32 ล้านบาท
นลท.แห่ซื้อ TITLE หลังโชว์ไตรมาส 1/62 กำไรโต 8 เท่าตัว ดันราคาพุ่ง 4% นิวไฮรอบ 6 เดือน มาที่ 8.70 บาท บวก 0.35 บาท หรือ 4.19% มูลค่าซื้อขาย 17.32 ล้านบาท
29 เม.ย. 2562

ผู้สื่อข่าวรายงานว่า ราคาหุ้น บริษัท ร่มโพธิ์ พร็อพเพอร์ตี้ จำกัด (มหาชน) หรือ TITLE ล่าสุด ณ เวลา 11.50 น. อยู่ที่ 8.70 บาท บวก 0.35 บาท หรือ 4.19% สูงสุดที่ 8.70 บาท ต่ำสุดที่ 8.40 บาท ด้วยมูลค่าซื้อขาย 17.32 ล้านบาท

ทั้งนี้ ราคาหุ้น TITLE ปรับตัวขึ้นสูงสุดในรอบ 6 เดือน นับตั้งแต่ราคาหุ้นอยู่ที่ระดับ 8.75 บาท เมื่อวันที่ 18 ต.ค.2561 หลังรายงานผลการดำเนินงานของบริษัทฯในไตรมาส 1/62 มีรายได้จากการขาย 518.86 ล้านบาท เพิ่มขึ้น 437.27 ล้านบาท หรือ 535.93% เทียบกับช่วงเดียวกันของปีก่อนมีรายได้รวม 81.59  ล้านบาท ขณะที่กำไรสุทธิอยู่ที่ 114.73 ล้านบาท เพิ่มขึ้น 101.67 ล้านบาท หรือ 778.48% เทียบช่วงเดียวกันของปีก่อนมีกำไรสุทธิ 13.06 ล้านบาท ส่วนกำไรต่อหุ้นในไตรมาส 1/62 อยู่ที่ 0.26 บาท เทียบกับช่วงเดียวกันของปีก่อนอยู่ที่ 0.03 บาท
ขณะเดียวกัน นายศศิพงษ์ ปิ่นแก้ว ประธานเจ้าหน้าที่บริหารร่วม TITLE เปิดเผยว่า บริษัทมั่นใจว่าแนวโน้มรายได้ในปี 2562 จะเติบโตทะลุเป้าหมายที่วางไว้ที่ 1,000  ล้านบาท ได้อย่างแน่นอน เนื่องจากโครงการอสังหาฯของ TITLE ที่เปิดในแต่ละหาด ได้รับการตอบรับจากชาวต่างชาติทั่วโลกอย่างดีเยี่ยม มีการพูดถึงปากต่อปาก รวมถึงชาวไทยในตลาดกลางถึงบนก็ให้การตอบรับดีเช่นกัน ถือเป็นอสังหาทางเลือกของจังหวัดภูเก็ต ที่ตอบโจทย์ลูกค้าชาวต่างชาติ และชาวไทยได้อย่างลงตัว เปิดทางให้ได้เป็นเจ้าของสินทรัพย์โดยไม่ต้องเช่า แต่สามารถตีกลับเป็นรายได้จากการเช่า ซึ่งถือเป็นรูปแบบการลงทุนที่คุ้มค่า